**УТВЪРДИЛ:**

**(Цветан Цветков – председател на Сметната палата)**

Д О К У М Е Н Т А Ц И Я

за участие във възлагане на обществена поръчка с предмет: “*Осигуряване на самолетни билети за превоз по въздух на пътници и багаж, както и медицински застраховки при служебни пътувания за нуждите на Сметната палата”*

**гр. София, 2018 г.**

**съдържание**

1. **уСЛОВИЯ ЗА УЧАСТИЕ В ПРОЦЕДУРАТА**
2. **КРИТЕРИИ ЗА ПОДБОР**
3. **ИЗИСКВАНИЯ КЪМ ИЗПЪЛНЕНИЕТО**
4. **УКАЗАНИЯ ЗА ПОДГОТОВКА И ПОДАВАНЕ НА ОФЕРТАТА. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ**
5. **НЕОБХОДИМИ ДОКУМЕНТИ**
6. **РАЗГЛЕЖДАНЕ НА ОФЕРТИТЕ. КРИТЕРИЙ ЗА ВЪЗЛАГАНЕ. ОЦЕНКА И КЛАСИРАНЕ НА ОФЕРТИТЕ. ОПРЕДЕЛЯНЕ НА ИЗПЪЛНИТЕЛ**
7. **СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. условия за плащАне**

**раздел І. УСЛОВИЯ ЗА УЧАСТИЕ В ПРОЦЕДУРАТА**

1. В процедурата за възлагане на обществена поръчка могат да участват български или чуждестранни физически или юридически лица или техни обединения, както и всяко друго образувание, което има право да изпълнява услугата, съгласно законодателството на държавата, в която е установено и което отговаря на условията, посочени в ЗОП и обявените изисквания на възложителя в указанията за участие.

2. Лице, което участва в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

3. Едно физическо или юридическо лице може да участва само в едно обединение.

4. Свързани лица по смисъла на параграф 2, т. 45 от Допълнителните разпоредби на ЗОП не могат да бъдат самостоятелни участници във възлагането.

5. Всеки участник в процедурата по възлагане на обществената поръчка има право да представи само една оферта.

6. Във възлагането могат да участват и обединения, които не са юридически лица.

7. Възложителят **отстранява от участие** в процедурата участник, за когото е налице някое от следните основания за отстраняване, посочени в чл. 54, ал. 1, т. 1-5 и т.7 от ЗОП, а именно:

* е осъден с влязла в сила присъда, освен ако е реабилитиран, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
* е осъден с влязла в сила присъда, освен ако е реабилитиран, за престъпление, аналогично на тези, посочени по-горе, в друга държава -членка или трета страна;
* има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която кандидатът или участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;
* е налице неравнопоставеност в случаите по чл. 44, ал. 5 от ЗОП;
* е установено, че е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор или не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;
* е налице конфликт на интереси, който не може да бъде отстранен.

***Участникът декларира посочените обстоятелства като попълва Образец ЕЕДОП, част ІІІ, раздел A и Б.***

8. Основанията по чл. 54, ал. 1, т. 1, т. 2 и т. 7 от ЗОП се отнасят за лицата, които представляват участника.

9. Участник, за когото са налице основания по чл. 54, ал. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване, в съответствие с чл. 56 от ЗОП. За тази цел участникът може да докаже че:

* е погасил задълженията си по чл. 54, ал. 1, т. 3 от ЗОП, включително

начислените лихви и/или глоби или че те са разсрочени, отсрочени или обезпечени;

* е платил или е в процес на изплащане на дължимо обезщетение за всички

вреди, настъпили в резултат от извършеното от него престъпление или нарушение;

* е изяснил изчерпателно фактите и обстоятелствата, като активно е съдействал

на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

10. В случай, че участник е предприел мерки за доказване на надеждност по чл. 56 от ЗОП, тези мерки се описват в свободен текст от участника и в офертата се прилагат доказателства в подкрепа на същите. Мотивите за приемане или отхвърляне на предприетите от участника мерки и представените доказателства се посочват в протокола от работа на комисията.

11. В случай, че участникът участва като *обединение,* което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

 12. Възложителят не поставя каквито и да е изисквания относно правната форма, под която *обединението* ще участва в процедурата за възлагане на поръчката.

 13. Когато участникът е обединение, което не е регистрирано като самостоятелно юридическо лице, се представя учредителният акт, споразумение и/или друг приложим документ, от който да е видно правното основание за създаване на обединението, както и следната информация във връзка с конкретната обществена поръчка:

* -правата и задълженията на участниците в обединението;
* -разпределението на отговорността между членовете на обединението;
* -дейностите, които ще изпълнява всеки член на обединението.

14. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.

15. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. В случай, че обединението не е регистрирано по БУЛСТАТ към момента на възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка.

16. Възложителят отстранява от участие във възлагането участник, който е обединение от физически и/или юридически лица, когато за член на обединението е налице някое от посочените в чл. 54, ал. 1, т. 1-5 и 7 от ЗОП основания за отстраняване.

17. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.

18. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя.

19. След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

20. Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване от процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

21. При замяна или включване на подизпълнител, изпълнителят представя на възложителя всички документи, които доказват изпълнението на горните условия, заедно с копие на договора за подизпълнение или на допълнително споразумение в тридневен срок от тяхното сключване.

22. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние и техническите способности.

23. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

24. Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения. Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

Възложителят изисква участникът да замени посоченото от него трето лице, ако то не отговаря на някое от горните условия.

Възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

**Други основания за отстраняване**

25. От процедурата се отстранява:

* Участник, който е представил оферта, която не отговаря на предварително обявените условия за поръчката;
* Участник, който не е представил в срок обосновка по чл.72, ал.1 от ЗОП
* Участник, за когото са налице обстоятелствата по чл. 3, т. 8 от *Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици,* освен когато не са налице условията по чл. 4 от закона.

 ***Участникът декларира посочените обстоятелства като попълва Образец ЕЕДОП, част ІІІ, раздел Г. Участникът декларира вярното, от следните две обстоятелства:***

- Дружеството е регистрирано в юрисдикция с преференциален данъчен режим, но е налице изключение по чл. 4 т.....(*посочва се конкретното изключение)* от *Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици*.

- Не е дружество, регистрирано, в юрисдикция с преференциален данъчен режим.

#### РаздEл ІІ. KРИТЕРИИ ЗА ПОДБОР

 **1. Годност за упражняване на професионална дейност.**

Участникът следва да притежава валидна регистрация в Регистъра на туроператорите и туристическите агенти съгласно чл. 61, ал. 4 от Закона за туризма. За чуждестранни лица – да разполагат с правото да извършват туроператорска дейност и туристическа агентска дейност, съгласно националното им законодателство.

***Участникът декларира посочените обстоятелства като попълва Образец ЕЕДОП,***  **Част ІV, раздел А, т. 1 на ЕЕДОП**, като се посочва информация относно вписването на участника в съответния професионален или търговски регистър в държавата членка, в която е установен, като се посочва дали съответните документи са на разположение в електронен формат, както и уеб адрес, орган или служба, издаващи документа за регистрация и точно позоваване на документа.

*В случаите на чл. 67, ал. 5 и ал. 6 от ЗОП съответствието с това изискване се доказва с представяне на заверено копие от удостоверение за регистрация в Регистъра на туроператорите и туристическите агенти или еквивалентен документ.*

**2. Минимални изисквания за икономическо и финансово състояние**

 Участникът трябва да има валидна задължителна застраховка „Отговорност на туроператора” в съответствие с чл. 97 от Закона за туризма.

***Участникът декларира посочените обстоятелства като попълва Образец ЕЕДОП, част ІV , раздел Б, т.5.***

*В случаите на чл. 67, ал. 5 и ал. 6 от ЗОП съответствието с поставеното изискване се доказва с представяне на заверено копие от валидна задължителна застраховка „Отговорност на туроператора” в съответствие със Закона за туризма.*

 **3. Минимални изисквания към** **техническите и професионални способности на участниците:**

3.1.Участникът трябва да е изпълнил поне 1 (една) услуга с предмет идентичен или сходен с този на поръчката за последните 3 (три) години, считано от датата на подаване на офертата. Под сходен предмет се разбира: туроператорски и/или турагентски услуги/дейности, вкл. продажба на самолетни билети.

***Участникът декларира посочените обстоятелства като попълва в Образец ЕЕДОП, част ІV, раздел В, т. 1б. -*** *списък с услугите,**които са идентични или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите.*

*В случаите на чл. 67, ал. 5 и ал. 6 от ЗОП съответствието с поставеното изискване се доказва с представяне на препоръки и/или референции, издадени от получателите на услугите или с посочване на публични регистри, в които се съдържат данни за изпълнените услуги.*

3.2. Участникът следва да притежава внедрена система за управление на качеството по стандарта ISO 9001:2008 в областта на настоящата поръчка (предоставяне на туроператорски и/или турагентски услуги/дейности, вкл. продажба на самолетни билети) или еквивалентен с обхват предоставяне на туроператорски и/или турагентски услуги/дейности, вкл. продажба на самолетни билети.

***Участникът декларира посочените обстоятелства като попълва Образец ЕЕДОП, част ІV, раздел. Г, т. 1.***

*В случаите на чл. 67, ал. 5 и ал. 6 от ЗОП съответствието с поставеното изискване се доказва с представяне на заверено копие на валиден сертификат за управление на качествотo в съответствие с ISO 9001:2008 или еквивалент, с обхват предоставяне на туроператорски и/или турагентски услуги/дейности, вкл. продажба на самолетни билети на името на участника.*

3.3. Участникът следва да разполага най-малко с 2 (двама) служители, които да отговарят на изискванията на чл. 7 от *Наредба № 16-1399 от 11.10.2013 г., за изискванията за местоположението, пригодността и оборудването на помещението за извършване на туроператорска и/или туристическа агентска дейност и за образованието, езиковата квалификация и стажа на персонала*, както следва:

3.3.1. Да са с висше образование или средно образование с придобита

професионална квалификация в областта на туризма;

3.3.2. Да притежават сертификат, удостоверяващ IATA квалификация;

 3.4.3. Да владеят най-малко един чужд език на ниво В2 на владеене на чужд език спрямо приетата Обща Езикова Европейска Рамка.

 3.3.4. Да притежават най-малко 1 (една) година опит в работа със системата „Амадеус” или друга еквивалентна глобална система за резервация и продажба на самолетни билети.

 ***Участникът декларира посочените обстоятелства като попълва Образец ЕЕДОП, част ІV, раздел В, т.6.*** В случаите на чл. 67, ал. 5 и ал. 6 от ЗОП *съответствието си с това изискване се доказва с представяне на Списък (по образец), в който да бъде посочено образованието и професионалната компетентност на лицата, които отговарят за извършването на предмета на поръчката (осигуряване на самолетни билети).*

**Указания за попълване на ЕЕДОП**

**ЕЕДОП** е неразделна част от офертата и се подава като приложение към нея, на електронен носител. Индивидуалните участници изготвят и подават един ЕЕДОП, подписан от лицата, които представляват участника. Когато е налице необходимост от защита на техните лични данни или при различие в обстоятелствата, свързани с личното състояние, информацията относно посочените изисквания се попълва в отделен ЕЕДОП за всяко лице или за някои от лицата.

Участник, който участва самостоятелно в обществената поръчка, но ще ползва капацитета на трето/и лице/а по отношение на критериите, свързани с технически способности и професионална компетентност, посочени от възложителя, представя попълнен отделен ЕЕДОП за всяко едно от третите лица. По отношение на тези трети лица не следва да са налице основания за отстраняване от процедурата. Участник, който участва самостоятелно в обществената поръчка, но ще ползва капацитета на подизпълнител/и предоставя попълнен отделен ЕЕДОП за всеки подизпълнител.

При поискване от страна на Възложителя участниците представят информация относно правно-организационната форма, под която осъществяват дейността си и списък на задължените лица по смисъла на чл. 54, ал. 2 и чл. 55, ал. 3 от ЗОП.

В ЕЕДОП се посочват националните бази данни, в които се съдържа информация за декларираните от участника обстоятелства или компетентните органи, които съгласно законодателството на държавата, в която участникът е установен, са длъжни да предоставят информация. Когато участниците са обединения, които не са юридически лица, ЕЕДОП се представя от обединението и от всеки от участниците в обединението.

Съгласно чл.67, ал.4 от ЗОП, във връзка с §29, т.5. б “а“ от ПЗР на ЗОП, се въвежда задължителното представяне на ЕЕДОП в електронен вид, в сила от 1 април 2018г. В документацията на процедурата Приложение №2 е образец на еЕЕДОП създаден с програма за текстообработка, който участниците следва да попълнят. При изготвяне на офертата си участникът следва да изтегли от профила на купувача на Възложителя *Приложение № 2* и да попълни необходимите данни в него относно основанията за отстраняване от процедурата и посочените критерии за подбор, след което файлът трябва да се подпише с квалифициран електронен подпис от съответните лица съгласно чл. 54, ал. 2 от ЗОП. След попълване на образеца същият се записва във формат, който не позволява редактиране на неговото съдържание, подписва се електронно от всички задължени лица и се прилага към пакета документи за участие в процедурата (офертата). Подписаният с електронен/електронни подпис/и еЕЕДОП се представя от участника на подходящ оптичен носител в опаковката с офертата.

**РАЗДЕЛ III.** **ИЗИСКВАНИЯ към изпълнението на УСЛУГАТА (Техническа спецификация)**

1. При заявка от страна на възложителя изпълнителят е длъжен да обработи заявката за резервация, включително при извънредни обстоятелства (извънработно време, почивни и празнични дни) до 30 минути от получаването й.

2. Заявката трябва да може да бъде получавана и изпълнявана както в рамките на работното време на Сметната палата (от 09.00 ч. до 17.30 ч.), така и в извънработно време, включително в почивни и празнични дни.

3. В отговор на заявката изпълнителят трябва да може да предложи най- малко два варианта за пътуване. Предлаганите варианти за полети да са директни, а при невъзможност – с минимален брой подходящи връзки за съответните дестинации и с възможно най-благоприятните цени на авиокомпаниите за икономична класа. В отговора на заявката всеки предложен вариант от Изпълнителя трябва да включва: авиокомпания, класа, маршрут, часове на пътуване, престой, цена на билета и срок на валидност на резервацията. Възложителят си запазва правото да избере съответен вариант (маршрут и превозвач) като потвърди заявката или откаже възлагането на заявката, в случай че нито един от предложените варианти не е подходящ по негова преценка. В случай че нито един предложените вариант не е подходящ за Възложителя Изпълнителят е длъжен да представи ново предложение с не по-малко от два варианта за пътуване в срок до 30 минути***.***

4. Изпълнителят трябва да предоставя да предоставя оферти за самолетни билети, в които се съдържа информация за срока на изтичане на самолетната резервация за съответната предложена крайна цена, както и предложена цена на билет, който подлежи на промяна (поради смяна на лицето, периода или отпадане на необходимостта от пътуването).

5. Изпълнителят трябва да издава самолетни билети по най-ниските налични на пазара цени за конкретната дестинация и период. За целта, в отговора си на заявката, той изпраща на Възложителя извлечение (разпечатка) от резервационната система, съдържащо информация за свободните места в съответните резервационни класи и приложимите тарифи и такси.

6. След като получи писмено потвърждение от Възложителя с посочен от него вариант за реализиране на пътуването, Изпълнителят резервира билета и уведомява Възложителя за това като посочва и срока на валидност на резервацията. Уведомяването за направената резервация да става в рамките на 30 мин след като Възложителят е направил избор на вариант за пътуване. Изпълнението (издаването на самолетния билет) по потвърдената самолетна резервация следва да се извърши от Изпълнителя в рамките на един час, считано от момента, в който Възложителят е изразил воля (в писмена форма) за издаване на билета.

***Участникът описва подробно организацията на работата си по приемането и отговора на заявки на възложителя в Предложението за изпълнение, неразделна част от офертата.***

7. Изпълнителят е длъжен да предостави на Възложителя навременна и актуална информация и при формирането на цената на билета да прилага всички валидни към датата на пътуването отстъпки на авиокомпаниите (при седмичен престой, уикенд правило, сезонни отстъпки, минимален престой или други позиции), бонусни програми, както и преференциални условия, които авиокомпаниите предлагат.

8. При сключване и изпълнение на договора Изпълнителят трябва да предоставя информация за бонусните програми на авиокомпаниите. През срока на договора Изпълнителят регулярно уведомява Възложителя за други бонуси на авиокомпании и/или предлагани от тях промоционални цени на билети. Изпълнителят е задължен да води, следи и актуализира файлове с натрупващите се бонуси при осигурен достъп от авиокомпаниите. Писмено уведомява Възложителя за предстоящо издаване на безплатен билет.

9. Изпълнителят следва да предлага цени на билети за икономична класа, а когато е възможно - да предлага и по-ниска цена. При изрично искане от страна на Възложителя, Изпълнителят да предлага цени на билети за бизнес класа, както и за изрично посочени полети, включително изпълнявани от нискобюджетни авиокомпании. Изпълнителят да представя и оферти от нискобюджетни авиокомпании по искане на Възложителя, в случай че директен полет не е наличен.

10. Срокът за изпълнение на всяка конкретна потвърдена заявка е най-късно до един час от момента, в който е получено по електронен път потвърждението на Възложителя за издаване на билета. Изпълнителят доставя билета на Възложителя по електронен път в посочения в предходното изречение срок. Билетите задължително да бъдат изпращани от сървъра на резервационната система Амадеус /..........@amadeus.com/ или друга използвана от участника резервационна система, директно на посочения от Сметната палата електронен адрес в момента на издаване на билета.

11. При спешни случаи, билетите трябва да се изпращат по електронна поща и в по-кратък срок. Когато е необходимо, билетите следва да бъдат предадени на Възложителя на хартиен носител /разпечатани/ в рамките на един работен ден, а при спешни пътувания и в по-кратък срок. При невъзможност за издаване на електронни самолетни билети Изпълнителят трябва да доставя за своя сметка заявените от възложителя самолетни билети на адреса на възложителя: гр. София, ул. „Екзарх Йосиф 37 или на друг посочен от Възложителя адрес в град София.

12. При възникване на проблем със самолетен полет, съответната страна уведомява другата страна, като Изпълнителят незабавно осигурява друг самолетен билет за подходящ полет. Когато проблемът се дължи на извънредни и/или форсмажорни обстоятелства, непозволяващи осъществяване на съответното пътуване, Изпълнителят е длъжен да осигури алтернативни варианти за пътуване, както и да съдейства за възстановяване на стойността на билета или за безплатната промяна на маршрута на пътниците чрез съгласуване с авиокомпанията, чийто полет няма да бъде осъществен.

13. Изпълнителят уведомява писмено възложителя за налагаща се промяна в тарифата по направените резервации поради невъзможност за пререзервиране на същата цена.

14. Изпълнителят трябва да съдейства на възложителя за удължаване на time-limit на самолетните билети за максимално възможен срок.

15. Срокът за възстановяване на стойността на изцяло или частично неизползвани самолетни билети да е не повече от 24 астрономически часа.

16. При необходимост и заявка от възложителя, изпълнителят трябва да може да осигури хотелски резервации, съобразени с размера на квартирните пари, определени в Наредбата за служебните командировки и специализации в чужбина. При получаване на заявка за хотелско настаняване от Възложителя, Изпълнителят, в рамките на не повече от 3 (три) часа, следва да предложи писмен отговор, като посочи хотел и цена (възможно най-изгодната за Възложителя). Цените на вариантите за настаняване не бива да превишават цените, предоставяни от съответния хотел на неговата страница в интернет или цена “на рецепция”. Вариантите за настаняване в хотел следва да включват хотелите, препоръчвани от организаторите на международни събития (при наличие на такива) или да бъдат на удобно разстояние от мястото на проявата. Препоръчително е предлагането на хотели с категоризация минимум 2 звезди.

17. Изпълнителят трябва да направи потвърждение на хотелската резервация и да уведоми за това Възложителя до 1(един) час от окончателния избор на хотел от страна на Възложителя.

18. Изпълнителят трябва да покрива всички заявени от възложителя дестинации по цял свят.

19. Изпълнителят трябва да гарантира конфиденциалност на извършените пътувания (вкл. защита на личните данни относно пътници, маршрути, превозвачи).

*Изпълнителят трябва да предложи конкретен адрес на електронна поща за комуникация със Сметната палата.*

20. Изпълнителят трябва да има възможност да извършва резервации за ползването на железопътен и автобусен транспорт в случай на необходимост.

21. Едновременно с осигуряване на самолетни билети Изпълнителят се ангажира да предоставя и съответните медицински застраховки.

 22. За изпълнение на поръчката Изпълнителят трябва да е член или акредитиран агент на **International Air Transport Association (IATA)** и да има право да издава самолетни билети за авиокомпании, изпълняващи директни полети от и до България, представени в **Billing Settlement Plan (BSP).**

 **Участникът декларира в техническото си предложение тези обстоятелства и *представя копие от документ, удостоверяващ, че участникът е член на IATA или е агенция, притежаваща акредитация в IATA и копие от документ (вкл. извлечение или разпечатка от BSP Link), удостоверяващ валидна към датата на подаване на офертата оторизация на участника за работа в системата BSP или еквивалентна система, както и списък на авиокомпаниите, за които участникът има право на продажба на самолетни билети.***

23. Участникът трябва да има поне един **офис** или представителство на територията на гр. София с осигурена възможност за приемане и изпълнение на заявки от Възложителя по всяко време на денонощието, включително при извънредни обстоятелства, както и в почивни и празнични дни. ***Участникът декларира това обстоятелство в техническото си предложение с посочване на точен адрес, контакти, правно основание за ползването, срок за ползване и др.***

 24. Участникът трябва да има право да резервира, издава и продава самолетни билети чрез глобална резервационна система (Амадеус, Галилео, Уърлдспан, Сейбър или еквивалент) като системата следва да предлага висока степен на пълна, достоверна и актуална информация за наличните цени на самолетни билети.***Участникът декларира това обстоятелство в техническото си предложение и представя документ, удостоверяващ обстоятелството, че участникът има право да резервира, издава и продава самолетни билети чрез глобална резервационна система (Амадеус, Галилео, Уърлдспан, Сейбър или еквивалент).***

#### РАЗДЕЛ iv. УКАЗАНИЯ ЗА ПОДГОТОВКА И ПОДАВАНЕ НА ОФЕРТАTA. КОМУНИКАЦИЯ МЕЖДУ ВЪЗЛОЖИТЕЛЯ И УЧАСТНИЦИТЕ

 1. За участие при възлагането на настоящата обществена поръчка участникът подготвя и представя оферта, която трябва да съответства напълно на изискванията на възложителя. Не се допуска представянето на варианти в офертата. Офертата задължително трябва да включва всички изискуеми документи за участие в процедурата.

 2. Всеки участник има право да представи само една оферта.

 3.Офертата се подписва от представляващия участника или от надлежно упълномощено лице, като в офертата се прилага пълномощното от представляващия участника. Документите, за участие, които обективират лично изявление на конкретно лице, представляващо участника, не могат да бъдат подписвани от пълномощник.

 4. Представените образци в документацията за участие и условията, описани в тях, са задължителни за участниците. Ако офертата не е представена по приложените образци Възложителят има право да отстрани участника.

 5. Офертата следва да бъде представена на адрес: гр. София, 1000, ул. “Екзарх Йосиф” № 37, преди датата и часа, посочени в обявата като краен срок за подаване на офертите.

 6. Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника.

 7. Оферта, получена от Възложителя след посочения срок, се връща неотворена на участника и това се отбелязва в регистъра на Възложителя.

 8. Офертата се представя в запечатана непрозрачена опаковка от участника лично или от упълномощен от него представител или по пощата с препоръчано писмо с обратна разписка или чрез куриерска служба. Не се приема оферта, която е представена в прозрачна, незапечатана или с нарушена цялост опаковка. Такава оферта незабавно се връща на участника и това се отбелязва в регистъра на Възложителя.

 9. Върху опаковката участникът записва “Оферта”, посочват се наименованието на поръчката, наименованието на участника, адрес и лице за кореспонденция, телефон и по възможност факс и електронен адрес.

 10. Офертата се подава на български език. Когато участникът е чуждестранно физическо или юридическо лице или обединение на чуждестранни физически и/или юридически лица, офертата се представя на български език, а останалите изискуеми документи, които са на чужд език, се представят и в превод на български език.

 11. Когато за някои от изискуемите документи е определено, че може да се представи като “заверено от участника копие”, за такъв документ се счита този, при който върху копието на документа се съдържа текста “Вярно с оригинала”, поставен е собственоръчен подпис на представляващия участника и е положен печат. По преценка на участника, такива документи могат да бъдат представени и в оригинал.В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

 12. Съдържащите се в настоящата документация образци на техническо и ценово предложение са задължителни за участниците.

13. Срокът на валидност на офертите е **60 календарни дни**, считано от крайния срок за подаване на оферти, определен в обявата.

14. Възложителят осигурява пълен достъп до обявата и до настоящата документация за участие на своя профил на купувача на адрес: <http://www.bulnao.government.bg/bg/articles/zop-so-001-2018-sybirane-na-oferti-s-obqva-1963>

15. Всички комуникации и действия на Възложителя и на участниците са в писмен вид. Обменът на информация между Възложителя и участника може да се извършва по един от следните начини:

* лично – срещу подпис;
* по пощата – чрез препоръчано писмо с обратна разписка, изпратено на посочения от участника адрес;
* чрез куриерска служба;
* по факс;
* по електронен път при условията и по реда на Закона за електронния документ и електронния подпис;
* чрез комбинация от тези средства.

##### Раздел V. НЕОБХОДИМИ ДОКУМЕНТИ

 **В опаковката с офертата трябва да се съдържат следните документи:**

1. **Заявление за участие, съдържащо опис на представените документи** – по образец;
2. **Единен европейски документ за обществени поръчки (ЕЕДОП) – на електронен носител–** по образец;
3. Оферта, съдържаща:

3.1. **Предложение за изпълнение на поръчката-** по образец, с приложени:

3.1.1. документ, удостоверяващ, че участникът е член на IATA или е агенция, притежаваща акредитация в IATA и копие от документ (вкл. извлечение или разпечатка от BSP Link), удостоверяващ валидна към датата на подаване на офертата оторизация на участника за работа в системата BSP или еквивалентна система, както и списък на авиокомпаниите, за които участникът има право на продажба на самолетни билети

 3.1.2. документ, удостоверяващ обстоятелството, че участникът има право да резервира, издава и продава самолетни билети чрез глобална резервационна система (Амадеус, Галилео, Уърлдспан, Сейбър или еквивалент);

 3.1.3. Описание на организацията за изпълнение на услугата на база техническата спецификация;

* + 1. Описание на процедури за повишаване качеството на услугата;
	1. **Ценово предложение** – по образец;

 В ценовото предложение участникът предлага такса за издаване на самолетен билет, която се посочва до втория десетичен знак и следва да бъде предложена в лева без и с ДДС. Предлаганата такса за издаване на самолетен билет не може да бъде 0.00 лв. (нула лева)

4. Нотариално заверено пълномощно на лицето, упълномощено да представлява участника (в случай, че участникът не се представлява от лицата, които имат право на това, съгласно документите му за регистрация). При участници – обединения, които не са юридически лица, в случай, че офертата се подава от лице, което не е вписано като представляващ в документа за създаване на обединението, в офертата се представят нотариално заверени пълномощни от всички участници в обединението, с които те упълномощават това лице да подаде офертата и да попълни и подпише документите, общи за обединението.

5. Документ (договор или споразумение) за създаване на обединение, подписан от лицата, включени в обединението, в който задължително е посочен представляващ (само когато участникът е обединение, което не е юридическо лице), съдържащ следната информаци във връзка с конкретната общствена поръчка:

а/ правата и задълженията на участниците в обединението;

б/ разпределението на отговорността между членовете на обединението;

в/ дейностите, които ще изпълнява всеки член на обединението;

г/ посочване на упълномощено лице, което ще представлява участника при изпълнението на договора и което лице е упълномощено да задължава, да получава указания за и от името на всеки член на обединението – оригинал или нотариално заверено копие;

6. Декларация за конфиденциалност (ако е приложимо) – *по образец;*

7. Декларация за липса на свързаност *- по образец;*

8. Документи за доказване на предприетите мерки за надеждност, когато

участникът се позовава на такива.

 ***Предложението за изпълнение и ценовото предложение се подписват само от лица, които имат право да представляват участника и могат да удостоверят пред възложителя представителните си функции****.*

#### Раздел Vi. разглеждане НА ОФЕРТИТЕ. КРИТЕРИЙ ЗА ВЪЗЛАГАНЕ. оценка и класиране на офертите. ОПРЕДЕЛЯНЕ НА ИЗПЪЛНИТЕЛ.

 1. Възложителят назначава със заповед комисия, която отговаря за разглеждане, оценка и класиране на офертите. Комисията се състои от нечетен брой членове. Действията на комисията се протоколират.

 2. Офертите ще бъдат отворени от комисията **в първия работен ден, следващ последният ден от срока за получаване на оферти, от 11 00 часа** на адреса на възложителя – гр. София, ул."Екзарх Йосиф" № 37. Отварянето на офертите е публично и на него могат да присъстват участниците във възлагането или техни упълномощени представители.

 3. Разглеждането, оценяването и класирането на офертите се извършва съобразно определения от възложителя критерий за оценка на офертите.

 **5. Критерий за възлагане**

 Възложителят ще възложи настоящата обществена поръчка чрез определяне на икономически най-изгодната оферта **при критерий за възлагане** на поръчката **оптимално съотношение качество/цена.**

Всяка оферта ще бъде оценявана с комплексна оценка (КмО), която ще се формира от следните показатели:

* Качествена оценка (КО) с относителна тежест 0,60 в комплексната оценка. С (КO) ще се оценяват допълнителните условия, предлагани от участника, за повишаване на качеството на услугата.
* Ценова оценка (Kfin) с относителна тежест 0,40 в комплексната оценка.

Формулата за изчисляване на комплексната оценка е: **КмО = КО х 0.60 + Кfin х 0.40**

**5.1. Указания за определяне на Качествената оценка (КО).**

КО се формира на база оценка на предложени процедури при изпълнение на услугата, които изпълнителят би осъществил в случай, че възникне някоя от следните ситуации:

1. Отменен полет;
2. Промяна на полетно разписание;
3. Смяна на име на пътник след издаване на самолетен билет;
4. Издаване на комбиниран билет самолет/влак/автобус за дестинации, до които не се осъществява директен въздушен превоз, когато това е икономически по-изгодно за Възложителя, или когато комбинирания маршрут е по-удобен за пътника;
5. Отмяна на издаден самолетен билет и възстановяване на платената за него сума.

Участникът описва дейностите , които ще предприеме при една, няколко, или всички от горепосочените извънредни ситуации.

* + 1. Описанието на процедурата при всяка ситуация трябва да съдържа най-малко следното:
* План за последователността от действия, които участникът ще предприеме;
* Срок за предприемане на действията (в минути);
* Отговорно лице.
	+ 1. Качествената оценка (КО) ще се формира по следния начин:
* Ако представеното от участника предложение за изпълнение (техническо предложение) отговаря на изискванията на възложителя, посочени в документацията за участие и ги надгражда с описани процедури по пет от посочените в точка 5.1 извънредни ситуации – 100 точки;
* Ако представеното от участника предложение за изпълнение (техническо предложение) отговаря на изискванията на възложителя, посочени в документацията за участие и ги надгражда с описани процедури по четири от посочените в точка 5.1 извънредни ситуации – 80 точки;
* Ако представеното от участника предложение за изпълнение (техническо предложение) отговаря на изискванията на възложителя, посочени в документацията за участие и ги надгражда с описани процедури по три от посочените в т. 5.1. извънредн ситуации – 60 точки;
* Ако представеното от участника предложение за изпълнение (техническо предложение) отговаря на изискванията на възложителя, посочени в документацията за участие и ги надгражда с описани процедури по две от посочените в т. 5.1 извънредн ситуации – 40 точки.
* Ако представеното от участника предложение за изпълнение (техническо предложение) отговаря на изискванията на възложителя, посочени в документацията за участие и ги надгражда с описана процедура по поне една от посочените в т. 5.1 извънредн ситуации – 20 точки;
* Ако представеното от участника предложение за изпълнение (техническо предложение) отговаря на изискванията на възложителя, посочени в документацията за участие, но не описва нито една процедура при възникване на ситуация/и посочена/и в т. 5.1, а представената оферта преповтаря изискванията на Възложителя от документацията за участие и техническата спецификация – 1 точка.

Максималният брой точки за (КО) е 100.

Ако при описанието на процедурата по дадена ситуация от т. 5.1. липсва минимално изискуемото по т. 5.1.1. съдържание, ще се счита, че в техническото предложение не е описана такава процедура.

* 1. **Указания за определяне на ценовата оценка:**

**Кfin – (Ценовата оценка) –** е с относителна тежест 0, 40 се изчислява по следната

формула:  **Kfin = (Ф1 х 0,60) + (Ф2 х 0,40),**  и е разпределена при

следните показатели, **където:**

**Показател 1 (Ф1) -** Таксата за издаване на самолетен билет (такса обслужване)

за дестинации в Европа с коефициент на тежест **0,60;**

**Показател 2 (Ф2) -** Таксата за издаване на самолетен билет (такса обслужване)

за дестинации извън Европа с коефициент на тежест **0,40**;

**Прилага се следната методика за определяне на Ценовата оценка:**

**Оценката по показател 1 се изчислява по формулата:**

|  |
| --- |
| Оценката по този показател се изчислява по следната формула:**Ф1 = (Ф1min / Ф1i) x 100, където:****Ф1min –** най-ниската предложена измежду всички оферти такса за издаване на самолетен билет (такса обслужване) за дестинации в Европа;**Ф1i –** такса за издаване на самолетен билет (такса обслужване) за дестинации в Европа, съдържаща се в оценяваната оферта;100 – максималният брой точки |

**Оценката по показател 2 се изчислява по формулата:**

|  |  |
| --- | --- |
| **Ф2 = (Ф2min / Ф2i) x 100, където:****Ф2min –** най-ниската предложена измежду всички оферти такса за издаване на самолетен билет (такса обслужване) за дестинации извън Европа;**Ф2i –** такса за издаване на самолетен билет (такса обслужване) за дестинации извън Европа, съдържаща се в оценяваната оферта;100 – максималният брой точки |  |

Класирането на офертите се извършва в низходящ ред на получената комплексна оценка (КмО), като на първо място се класира офертата с най-висока комплексна оценка.

6. Когато комплексните оценки (КмО) на две или повече оферти са равни, с предимство се класира офертата, която е получила по-висока оценка за качество.

7. В случай, че оценките за качество са равни, с предимство се класира офертата, в която се съдържа по-изгодно предложение - по-ниска предложена такса по показател **Ф1** от ценовата оценка;

8. В случай, че таксите по подпоказател **Ф1** отново са равни, Възложителят ще проведе публичен жребий за определянето на изпълнител между класираните на първо място оферти.

Тегленето на жребия ще се проведе съгласно следните правила:

8.1. Тегленето на жребий се извършва от назначената от възложителя комисия на дата, място и в час, за които участниците, класирани на първо място с еднаква оценка, ще бъдат писмено уведомени.

8.2. При тегленето могат да присъстват представители на участниците, получили еднаква обща оценка и класирани на първо място. Представители могат да бъдат лица, изрично упълномощени от лицето, представляващо участника. Лицата представят пълномощно в оригинал или нотариално заверено копие.

8.3. Комисията подготвя билети с имената на участниците, класирани на първо място с еднаква оценка. Билетите се поставят в непрозрачни пликове, които се запечатват. Тегленето на жребия започва в определения час. Ако до този час не са се явили представител/и на участниците, се изчакват допълнително 15 (петнадесет) минути. Ако и до този час не са се явили представител/и на участниците, комисията пристъпва към тегленето на жребия.

8.4. Тегленето се извършва чрез избор от председателя на комисията на един от пликовете, съдържащи наименованието на участниците, класирани на първо място с еднаква оценка. Изтегленият участник се предлага от комисията за изпълнител на обществената поръчка.

8.5. Резултатите от жребия се отразяват в протокола, който се предоставя на възложителя за утвърждаване заедно с цялата документация.

**РАЗДЕЛ VІI. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА. УСЛОВИЯ ЗА ПЛАЩАНЕ**

1. Възложителят уведомява писмено участниците за резултатите от разглеждането, оценяването и класиране на офертите като им изпраща утвърдения от него протокол от работа на комисията.

2. Договорът за обществена поръчка се сключва с участника, класиран на първо място и определен за изпълнител на обществената поръчка.

3. Когато определеният за изпълнител участник откаже да сключи договор, възложителят прекратява процедурата или определя за изпълнител втория класиран участник. За отказ се приема и неявяването на уговорената дата, освен ако неявяването е по обективни причини, за което възложителят е уведомен своевременно.

4. Преди подписване на договора участникът, определен за изпълнител, е длъжен да представи:

а) заверено копие на документ за валидна **регистрация в Регистъра на туроператорите и туристическите агенти** или еквивалент за чуждестранните лица;

б) копие от сключена **застраховка** по чл.97, ал.1 от Закона за туризма;

в) валиден **сертификат БДС EN ISO 9001:2008/2015** с обхват предмета на поръчката или еквивалент;

г) доказателство/а за изпълнена поне една услуга, сходна с предмета на поръчката;

д) списък на персонала, който ще изпълнява поръчката- *по образец.*

е) регистрация по **БУЛСТАТ,** когато участникът е обединение, което не е юридическо лице;

5. Плащанията по настоящата поръчка ще се извършват по следния начин:

 Плащането на закупените самолетни билети, медицински застраховки и потвърдените хотелски резервации, се извършва в лева по банков път по сметка на Изпълнителя в срок до 5 (пет) работни дни след представяне на:

* фактура/протокол за доставка на самолетния билет с включени всички дължими такси и
* електронен билет, застрахователна полица за сключена медицинска застраховка, съответно ваучер за хотелско настаняване.